Óluva Klettskarð

Óluva Elin Klettskarð (født 24. juni 1965 i Klaksvík) er en færøysk gymnaslærer og politiker (Tj.).

Hun har bifag i historie og nordisk filologi fra Fróðskaparsetur Føroya fra 1991 og 1996, og hovedfag i historie fra Aarhus Universitet fra 2000. Hun har siden 1997 vært lærer ved Føroya Studentaskúli og HF-skeið i Tórshavn.

Klettskarð har vært formann i hovedstyret i Tjóðveldi og medlem av partiets arbeidsutvalg. Hun har vært medlem av kommunestyret i Klaksvík fra 2009 til 2016 og vara til Lagtinget i flere valgperioder. I to uker høsten 2008 var hun kulturminister før Tjóðveldi gikk ut av regjeringen. Fra 2015 til 2019 møtte hun fast på Lagtinget, så lenge Sirið Stenberg var medlem av regjeringen. 

Hun er datter av Páll Klettskarð fra Haraldssund og hustru Edith (født Stenberg) fra Porkeri. Foreldrene drev egen næringsvirksomhet i Klaksvík, og faren ble senere fiskebåtreder. Óluva Klettskarð og Sirið Stenberg er søskenbarn. Óluva Klettskarð er gift med arkivar Andras Sólstein. De er foreldre til fotballspiller Páll Klettskarð.

 Referanser 

Kategori:Færøyske ministre
Kategori:Færøyske lagtingsmedlemmer
Kategori:Færøyske pedagoger
Kategori:Personer fra Klaksvík
Kategori:Portal:Færøyene/artikler